APSTIPRINĀTS

VAS „Privatizācijas aģentūra”

 Iepirkuma komisijas sēdē

2018.gada 8.jūnijā

ar protokolu Nr.28

VAS „Privatizācijas aģentūra”

**Publisko iepirkumu likuma 2.pielikumā minētā pakalpojuma**

Iepirkuma

„VAS „Privatizācijas aģentūra” valdījumā esošo valsts zemesgabalu fiziskā apsardze”

NOLIKUMS

Identifikācijas Nr.PA/2018/42

Rīga, 2018

 I.VISPĀRĪGĀ INFORMĀCIJA

**1. Iepirkuma nosaukums un identifikācijas numurs:**

„ VAS „Privatizācijas aģentūra” valdījumā esošo valsts zemesgabalu fiziskā apsardze”

 Identifikācijas Nr.PA/2018/42.

**2. Pasūtītājs:**

Valsts akciju sabiedrība „Privatizācijas aģentūra” (turpmāk – Pasūtītājs)

Reģistrācijas Nr.40003192154

Adrese: K.Valdemāra iela 31, Rīga, LV-1887

Tālrunis: 67021358

Mājas lapas adrese: [www.pa.gov.lv](http://www.pa.gov.lv)

**3. Pasūtītāja kontaktpersonas:**

3.1. Par iepirkuma procedūru - Administratīvā departamenta Iepirkumu un tehniskā nodrošinājuma nodaļas vadītāja Ingrīda Purmale, e-pasts: Ingrida.Purmale@pa.gov.lv un Administratīvā departamenta Iepirkumu un tehniskā nodrošinājuma nodaļas iepirkuma speciāliste Eva Jonāse, e-pasts: Eva.Jonase@pa.gov.lv, tālr.: 67021336.

3.2. Par iepirkuma priekšmetu – Administratīvā departamenta vadītājs Ģirts Freibergs, e-pasts: Girts.Freibergs@pa.gov.lv, tālr.: 67021447 un Administratīvā departamenta Iepirkumu un tehniskā nodrošinājuma nodaļas speciālists Andris Timma, tālr. 29468638, e-pasts Andris.Timma@pa.gov.lv.

**4. Pretendenti:**

Pretendents ir apsardzes komersants, kuram ir tiesības un pieredze sniegt Tehniskajā specifikācijā noteiktajām prasībām (Nolikuma 1.pielikums) atbilstošu pakalpojumu.

1. **Iepirkuma procedūras veids un priekšmets:**
	1. Iepirkuma procedūra organizēta saskaņā ar Publisko iepirkumu likuma 10.panta pirmo daļu.
	2. Iepirkuma priekšmets – VAS „Privatizācijas aģentūra” valdījumā esošo valsts zemesgabalu „Sloka 7118” (nekustamā īpašuma kadastra Nr.1300 021 7118), „Sloka 7129” (nekustamā īpašuma kadastra Nr.1300 021 7129), „Sloka 7135” (nekustamā īpašuma kadastra Nr.1300 021 7135) fiziskā apsardze (turpmāk – Pakalpojums), saskaņā ar Tehnisko specifikāciju (Nolikuma 1.pielikums).
	3. CPV kods: 79710000-4 (apsardzes pakalpojumi).

**6. Līguma izpildes vieta un izpildes termiņš:**

6.1. Līguma izpildes vieta – Jūrmala, Latvija.

6.2. Paredzamais līguma izpildes termiņš – no līguma noslēgšanas dienas līdz 1 (vienam) gadam, bet ne mazāk kā līdz 2018.gada 31.decembrim.

6.3. Iepirkuma līgums tiks noslēgts par visu iepirkuma priekšmeta apjomu līdz 1 (vienam) gadam ar tiesībām pagarināt līgumu uz jaunu periodu līdz 1 (vienam) gadam vai līdz Līguma summas 100 000.00 EUR bez PVN sasniegšanai, atkarībā kurš no nosacījumiem iestāsies pirmais.

7. **Iepirkuma nolikuma saņemšana un papildu informācijas sniegšana**

7.1. Iepirkuma procedūras dokumentācija ir brīvi un tieši elektroniski pieejama Pasūtītāja mājas lapā internetā: www.pa.gov.lv sadaļā „Iepirkumi”. Jautājumu vai Nolikuma grozījumu gadījumā norādītajā mājas lapā Iepirkuma komisija ievietos papildu informāciju.

7.2. Ieinteresētie piegādātāji uzņemas atbildību sekot līdzi turpmākajām izmaiņām iepirkumu dokumentācijā, kā arī Iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicēti Pasūtītāja mājas lapā.

7.3. Ja ieinteresētais piegādātājs ne vēlāk kā 5 (piecas) darba dienas pirms piedāvājumu iesniegšanas beigu termiņa beigām ir uzdevis jautājumus vai pieprasījis papildu informāciju par Nolikumā iekļautajām prasībām attiecībā uz piedāvājumu sagatavošanu, iesniegšanu vai atlasi, Iepirkuma komisija atbildi sniedz ne vēlāk kā 3 (trīs) darba dienas pirms piedāvājumu iesniegšanas beigu termiņa beigām. Uz ieinteresēto piegādātāju vēlāk uzdotajiem jautājumiem vai papildu informācijas pieprasījumiem Iepirkumu komisija atbildi nesniegs.

7.4. Ar Nolikumu un tā pielikumiem (papīra formātā), kuri ir Nolikuma neatņemamas sastāvdaļas, var iepazīties katru darba dienu no plkst. 8:30 līdz plkst. 12:00 un no plkst. 12:30 līdz plkst. 17:00 (piektdienās no 8.30 līdz 16.00) Pasūtītāja telpās: K.Valdemāra ielā 31, Rīgā, 1.stāvā, iepriekš piesakoties pie Nolikuma 3.punktā norādītajām kontaktpersonām.

## II PRASĪBAS ATTIECĪBĀ UZ PIEDĀVĀJUMA IESNIEGŠANU UN NOFORMĒJUMU

**8. Piedāvājuma iesniegšanas vieta, datums, laiks un kārtība:**

8.1. Pretendenta piedāvājums jāiesniedz ne vēlāk kā līdz **2018.gada 21.jūnija plkst.14:00**.

8.2. Pretendents iesniedz piedāvājumu personīgi darba dienās no plkst.8.30 līdz 17.00 (piektdienās no 8.30 līdz 16.00), nosūtīt ar kurjerpastu vai pa pastu slēgtā aploksnē ar norādi „Piedāvājums iepirkumam „PA/2018/42” uz 2.punktā minēto Pasūtītāja adresi. Nosūtot piedāvājumu pa pastu, Pretendents uzņemas atbildību par piedāvājuma saņemšanu līdz Nolikuma 8.1.apakšpunktā norādītajam termiņam Nolikumā norādītajā vietā. Piedāvājumi pēc Nolikumā norādītā iesniegšanas termiņa netiks pieņemti, un pa pastu saņemtie piedāvājumi netiks atvērti un tiks nosūtīti atpakaļ Pretendentam neatvērti.

8.3. Piedāvājumu Pretendents var iesniegt tikai par visu iepirkuma priekšmeta apjomu. Pretendents nevar iesniegt piedāvājuma variantus.

8.4. Pretendentam pilnībā jāsedz piedāvājuma sagatavošanas un iesniegšanas izmaksas.

**9. Prasības piedāvājumu noformēšanai:**

9.1. Piedāvājums jāiesniedz slēgtā iepakojumā vai aploksnē, uz kuras jānorāda:

9.1.1. Pasūtītāja nosaukums un adrese;

9.1.2. Pretendenta nosaukums un juridiskā adrese;

9.1.3. Iepirkumam „VAS „Privatizācijas aģentūra” valdījumā esošo valsts zemesgabalu fiziskā apsardze”, iepirkuma identifikācijas Nr.PA/2018/42. Neatvērt līdz 2018.gada 21.jūnija plkst.14.00.

9.2. Piedāvājums sastāv no pieteikuma un tam pievienotiem 13.punktā noteiktajiem dokumentiem. Piedāvājums jāsagatavo saskaņā ar Nolikumam pievienotajām formām.

9.3. Piedāvājums jāiesniedz rakstveidā, latviešu valodā ar satura rādītāju, lapām jābūt cauršūtām ar diegu un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu apliecina Pretendents/Pretendenta pārstāvis.

9.4. Piedāvājumā iekļautajiem dokumentiem ir jābūt skaidri salasāmiem, bez iestarpinājumiem, dzēsumiem vai labojumiem.

9.5. Gadījumos, kad Pasūtītājs ir lūdzis iesniegt dokumentu kopijas, Pretendents tās apliecina spēkā esošajos normatīvajos aktos noteiktajā kārtībā.

9.6. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Nolikuma 8.1.apakšpunktā minētā termiņa beigām.

9.7. Piedāvājuma dokumentiem jābūt noformētiem atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

9.8. Pretendenta piedāvājuma dokumentus paraksta Pretendentu pārstāvēt tiesīga vai Pretendenta pilnvarota persona. Personas, kura paraksta piedāvājumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju. Piedāvājumā iekļauto dokumentu kopiju un tulkojumu apliecinājumu ar parakstu apstiprina paraksta tiesīgā persona vai tās pilnvarotā persona.

**10. Piedāvājumu atvēršana:**

* 1. Iepirkuma komisija piedāvājumus atver **2018.gada 21.jūnija plkst.14.00** Pasūtītāja 2.punktā norādītajā adresē.
	2. Piedāvājumu atvēršanas sanāksme ir atklāta un piedāvājumu atvēršanas sanāksmē var piedalīties visas ieinteresētās personas, iepriekš piesakoties pie Nolikuma 3.1.punktā norādītās kontaktpersonas.
	3. Iepirkuma komisija atver piedāvājumus to iesniegšanas secībā, nosaucot Pretendentu, piedāvājuma iesniegšanas datumu un laiku un piedāvāto līgumcenu.

III PRASĪBAS PRETENDENTIEM UN IESNIEDZAMIE DOKUMENTI

1. Pretendents ir apsardzes komersants, kuram ir tiesības un pieredze sniegt Tehniskajā specifikācijā noteiktajām prasībām (Nolikuma 1.pielikums) atbilstošu pakalpojumu.
2. **Nosacījumi dalībai iepirkuma procedūrā:**
	1. Pretendents ir reģistrēts normatīvajos aktos noteiktajā kārtībā;
	2. Pretendentam ir spēkā esoša specialā atļauja (licence) apsardzes darbības veikšanai;
	3. Pretendentam ir spēkā esoša profesionālās civiltiesiskās atbildības apdrošināšanas polise saskaņā ar Ministru kabineta 2015.gada 3.februāra noteikumu Nr.58 „Noteikumi par civiltiesiskās atbildības obligāto apdrošināšanu apsardzes darbībā” prasībām;
	4. uz Pretendentu neattiecas Publisko iepirkumu likuma 42.panta pirmajā daļā noteiktie izslēgšanas gadījumi;
	5. Pretendentam ir vismaz 3 gadu pieredze tehniskajā specifikācijā minēto pakalpojumu sniegšanā līdzvērtīgā apjomā;
	6. Pretendenta darbiniekiem, kuri veiks apsardzes pakalpojumu, ir izsniegti spēkā esoši apsardzes sertifikāti;
	7. Pretendenta pārstāvis ir veicis zemesgabalu (turpmāk – Objekts) apskati dabā ar 3.2.punktā norādītajām kontaktpersonām.

**13. Pretendentam jāiesniedz šādi kvalifikācijas dokumenti un informācija:**

13.1. Pretendenta pieteikums un finanšu piedāvājums dalībai iepirkumā (Nolikuma 2.pielikums). Pieteikumā norāda Pretendenta nosaukumu un rekvizītus, kā arī apliecina, ka Pretendents:

* + 1. piesakās piedalīties atklātā konkursā „VAS „Privatizācijas aģentūra” valdījumā esošo valsts zemesgabalu fiziskā apsardze”, identifikācijas Nr. PA/2018/42 (turpmāk – Iepirkums), un piedāvā veikt apsardzes pakalpojumus saskaņā ar spēkā esošajiem tiesību aktiem, Tehnisko specifikāciju un finanšu piedāvājumu, kā arī Nolikuma prasībām;
		2. iesniedz pieteikumu, kas sastāv no šī pieteikuma un Nolikumā noteiktajiem atlases dokumentiem;
		3. apliecina, ka uz Pretendentu neattiecas Publisko iepirkumu likuma 42.panta pirmajā daļā minētie izslēgšanas gadījumi;
		4. apliecina, ka Pretendents nekādā veidā nav ieinteresēts nevienā citā piedāvājumā, kas iesniegts šajā iepirkuma procedūrā un nav tādu apstākļu, kuri liegtu Pretendentam piedalīties iepirkuma procedūrā un ievērot visas iepirkuma Nolikuma un Tehniskās specifikācijas prasības;
		5. apliecina, ka ar apsargājamo Objektu ir iepazinies uz vietas un apliecina, ka piedāvājumā ir iekļautas visas izmaksas par šī Objekta apsardzes pakalpojumu sniegšanu;
		6. apliecina, ka visas pieteikumā un atlases dokumentos sniegtās ziņas ir patiesas.

13.2. ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē. Pretendentam, kas nav reģistrēts Latvijas Republikas Uzņēmumu reģistra Komercreģistra iestādē vai līdzvērtīgas iestādes Eiropas Savienības valstī, jāiesniedz dokuments, kas apliecina, tā normatīvajos aktos noteikto reģistrāciju;

13.3. Pretendenta finanšu piedāvājumam jābūt izteiktam *euro,* atsevišķi norādot piedāvājuma cenu diennaktī un kopējo līgumcenu 1 (vienam) gadam bez pievienotās vērtības nodokļa un cenu ar pievienoto vērtības nodokli. Pretendents Finanšu piedāvājumā norādītajā cenā ietver visas ar iepirkuma priekšmetu saistītās izmaksas. Pretendentam aprēķinā jāiekļauj visas Latvijas Republikas normatīvajos aktos noteiktās piemaksas darbiniekiem par darbu brīvdienās, svētku dienās un nakts stundās, sociālās izmaksas, kā arī Tehniskajā specifikācijā norādīto prasību izpildei nepieciešamās papildus izmaksas (speclīdzekļi, ekipējums u.c.)

13.4. Spēkā esošas speciālās atļaujas (licences) apsardzes darbības veikšanai, kas izsniegta Pretendentam, kopija;

13.5. Darbinieku, kuri veiks apsardzes pakalpojumu, spēkā esošu apsardzes sertifikātu kopijas;

13.6. Spēkā esoša profesionālās civiltiesiskās atbildības apdrošināšanas polises kopija;

13.7. Pretendenta rakstisks apliecinājums par pieredzes atbilstību Nolikuma 12.5.apakšpunktā izvirzītajām prasībām, ar informāciju par Pretendenta iepriekšējo pieredzi tehniskajā specifikācijā minēto pienākumu veikšanā (saraksts ar institūcijām, kurām pēdējos 3 gados līdz piedāvājuma iesniegšanas dienai ir sniegts šāda rakstura pakalpojums, norādot šobrīd apsargājamos objektus, nodarbināto apsardzes darbinieku skaitu, pakalpojuma saņēmēju, apjomu un sadarbības ilgumu) (Nolikuma 3.pielikums);

13.8. Pasūtītāja kontaktpersonas izsniegta izziņa, ka Pretendenta pārstāvis ir veicis Objekta apskati dabā (Nolikuma 5.pielikums).

13.9. Pretendenta Tehniskais piedāvājums jāsagatavo un jāiesniedz saskaņā ar Nolikuma Tehniskās specifikācijas prasībām (Nolikuma 4.pielikums).

**IV PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS**

14. Piedāvājuma vērtēšana notiek secīgi šādos posmos:

14.1. Iepirkuma komisija vērtēs Pretendenta piedāvājuma noformējuma atbilstību Nolikuma prasībām. Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Pretendents no līdzdalības iepirkumā tiks izslēgts;

14.2. Iepirkuma komisija vērtēs Pretendenta piedāvājuma atbilstību Nolikuma III sadaļā noteiktajām prasībām;

14.3. Iepirkumu komisija vērtēs Pretendenta Tehniskā piedāvājuma atbilstību Nolikuma Tehniskās specifikācijas prasībām. Ja Iepirkuma komisija konstatēs pretendenta Tehniskā piedāvājuma neatbilstību Nolikuma prasībām, Pretendents no turpmākas dalības iepirkumā tiks izslēgts.

14.4. Iepirkuma komisija pārbaudīs, vai Pretendenta iesniegtais Finanšu piedāvājums atbilst Nolikuma 13.3.apakšpunkta prasībām, vai Finanšu piedāvājumā nav aritmētisku kļūdu. Aritmētisko kļūdu gadījumā Iepirkuma komisija labo Pretendenta piedāvājuma aritmētiskās kļūdas saskaņā ar Publisko iepirkuma likuma 41.panta devīto daļu. Par kļūdu labojumu un laboto piedāvājuma summu Iepirkuma komisija paziņo Pretendentam, un vērtējot Finanšu piedāvājumu, Iepirkuma komisija ņem vērā labojumus;

14.5. saimnieciski izdevīgākā piedāvājuma izvēle.

15. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

16. Ja Pasūtītājam radīsies šaubas, ka Pretendenta piedāvājums ir uzskatāms par nepamatoti lētu piedāvājumu, Pasūtītājs pieprasīs Pretendentam paskaidrojumus par piedāvāto līgumcenu. Pirms piedāvājuma iespējamās noraidīšanas Pasūtītājs rakstveidā pieprasīs detalizētu paskaidrojumu par būtiskajiem piedāvājuma nosacījumiem un, konsultējoties ar Pretendentu, izvērtē visus tā sniegtos skaidrojumus saskaņā ar Publisko iepirkumu likuma 53.pantā noteikto. Ja Pretendenta piedāvājums tiks atzīts par nepamatoti lētu piedāvājumu, Pretendents no turpmākas dalības iepirkumā tiks izslēgts.

17. Iepirkuma komisija pārbaudi par Publisko iepirkumu likuma 42. panta pirmajā daļā noteikto pretendentu izslēgšanas gadījumu esamību veic attiecībā uz katru Pretendentu, kuram atbilstoši paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijiem būtu piešķiramas līguma slēgšanas tiesības.

18. Pretendentu izslēgšanas gadījumi tiks pārbaudīti Publisko iepirkumu likuma 42.pantā noteiktajā kārtībā.

19. Ja uz Pretendentu attiecas Publisko iepirkumu likuma 42.panta pirmajā daļā minētie izslēgšanas gadījumi, Iepirkuma komisija pieprasīs Pretendentam iesniegt apliecinājumu.

20. Ja Pretendents neiesniedz prasīto skaidrojumu un pierādījumus, Iepirkuma komisija izslēdz Pretendentu no dalības iepirkuma procedūrā saskaņā ar Publisko iepirkumu likuma 42.panta pirmajā daļā minēto izslēgšanas gadījumu esamību.

21. Iepirkuma komisija izslēdz Pretendentu no tālākās dalības iepirkuma procedūrā jebkurā no vērtēšanas posmiem gadījumos, ja:

21.1. Pretendents neatbilst šajā Nolikumā norādītajiem atlases kritērijiem (Nolikuma 12. apakšpunkts);

21.2. norādījis nepatiesas ziņas;

21.3. nav sniedzis ziņas par atbilstību minētajiem kritērijiem (nav iesniedzis visus 13.apakšpunktā norādītos dokumentus vai prasīto informāciju);

21.4. nav norādījis visas izmaksas;

21.5. piedāvājums neatbilst normatīvajos aktos un Nolikumā norādītajām prasībām;

21.6. Pretendenta piedāvājums ir ar nepamatoti zemu cenu.

**22. Piedāvājuma izvēles kritērijs:**

22.1. No iepirkuma Nolikuma prasībām atbilstošajiem piedāvājumiem par uzvarētāju tiks atzīts Pretendents, kura piedāvājums atbildīs visām Nolikumā un Tehniskajā specifikācijā noteiktajām prasībām un būs saimnieciski visizdevīgākais piedāvājums ar zemāko kopējo cenu.

22.2. Ja izraudzītais Pretendents atsakās slēgt iepirkuma līgumu vai būs izslēdzams no dalības iepirkumā sakarā ar Publisko iepirkumu likuma 42.panta pirmajā daļā minēto izslēgšanas gadījumu esamību, Iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

22.3. Par pieņemto lēmumu Iepirkuma komisija informēs Pretendentus 3 (trīs) darba dienu laikā pēc lēmuma pieņemšanas.

# 23. Lēmums par iepirkuma izbeigšanu bez iepirkuma līguma noslēgšanas vai pārtraukšanu

23.1. Iepirkuma komisija var pieņemt lēmumu par iepirkuma procedūras izbeigšanu bez rezultātiem, Publisko iepirkumu likumā noteiktajos gadījumos.

23.2. Pasūtītājs var pieņemt lēmumu par iepirkuma procedūras pārtraukšanu, ja tam ir objektīvs pamatojums.

**24. Iepirkuma komisijas tiesības:**

24.1. pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents izskaidro dokumentus un informāciju, kas iesniegti Iepirkuma komisijai, un uzrāda to oriģinālus;

24.2. izslēgt Pretendenta piedāvājumu no tālākas vērtēšanas gadījumā, ja jebkurā vērtēšanas stadijā atklājas, ka Pretendents nav sniedzis nepieciešamās ziņas vai sniedzis nepatiesas ziņas;

24.3. noraidīt visus piedāvājumus, kas neatbilst iepirkuma Nolikuma prasībām;

24.4. labot aritmētiskās kļūdas Pretendenta finanšu piedāvājumā, informējot par to Pretendentu;

24.5. pieaicināt atzinumu sniegšanai neatkarīgus ekspertus ar padomdevēja tiesībām;

24.6. ja Pretendents atsakās slēgt iepirkuma līgumu, izvēlēties slēgt iepirkuma līgumu ar nākamo Pretendentu, kura piedāvājums ir saimnieciski izdevīgākais;

24.7. jebkurā brīdī pārtraukt iepirkuma procedūru, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem Pretendentiem.

24.8. citas Iepirkuma komisijas tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**25.  Pretendenta tiesības:**

25.1. pieprasīt Iepirkuma komisijai papildu informāciju par iepirkumu, iesniedzot rakstisku pieprasījumu;

25.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu;

25.3. piedalīties piedāvājumu atvēršanas sanāksmē;

25.4. citas Pretendenta tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**VII LĪGUMISKIE NOSACĪJUMI**

26. Pasūtītājs slēgs **iepirkuma līgumu (Nolikuma 6.pielikums)** ar izraudzīto Pretendentu, pamatojoties uz Pretendenta piedāvājumu, un saskaņā ar Nolikuma Tehniskās specifikācijas noteikumiem.

Nolikumam ir šādi pielikumi:

1.pielikums – Tehniskā specifikācija uz 2 lpp.;

2.pielikums – Pieteikuma un finanšu piedāvājuma forma dalībai iepirkuma procedūrā uz 1 lpp.;

3.pielikums – Apliecinājums par pieredzi uz 1 lpp.;

4.pielikums – Tehniskā piedāvājuma forma uz 3 lpp.;

5.pielikums – Objekta apsekošanas akts uz 1 lpp.;

6.pielikums – Līguma un nodošanas un pieņemšanas akta projekts uz 5 lpp.

**Nolikuma 1.pielikums**

**Nr. PA/2018/42**

**TEHNISKĀ SPECIFIKĀCIJA**

“VAS „Privatizācijas aģentūra” valdījumā esošo valsts zemesgabalu fiziskā apsardze”

Iepirkuma identifikācijas Nr. *PA/2018/42*

**1. Vispārīgie noteikumi**

1.1. Apsargājamais Objekts – VAS **“**Privatizācijas aģentūra” valdījumā esošo valsts zemesgabalu “Sloka 7118” (nekustamā īpašuma kadastra Nr.1300 021 7118, platība ha 2.3318), „Sloka 7129” (nekustamā īpašuma kadastra Nr.1300 021 7129, platība ha 2.2696), „Sloka 7135” (nekustamā īpašuma kadastra Nr.1300 021 7135, platība ha 1.2238), Jūrmalā (turpmāk tekstā - Objekts).

1.2. Objekta teritorija nav norobežota.

1.3. Izpildītājam jānodrošina 8 informatīvo izkārtņu (A1 formāta izmērs - 594 x 841mm) izvietošana apsargājamā teritorijā ar uzrakstu “Teritorijas apsardzi nodrošina (*nosaukums*)”.

1.4. Izpildītājam Objekta fiziskā apsardze jānodrošina vismaz 1 cilvēka sastāvā, pamatdarba vietā katru darba dienu, sestdienās, svētdienās, kā arī svētku dienās 24 stundas diennaktī (24/7).

1.5. Izpildītājam apsardzes pakalpojuma sniegšanai Objektā jānodrošina:

1.5.1. autonoma elektroapgāde;

1.5.2. konteinera tipa apsardzes darbinieku uzturēšanās modulis;

1.5.3. “toi toi” tipa tualete.

1.6. Izpildītājam jānodrošina, lai apsargājamā teritorija netiek piegružota. Par konstatētajiem gadījumiem, nekavējoši jāziņo policijai un Pasūtītājam. Detalizēta informācija Izpildītājam tiks sniegta Objekta apskates laikā.

1.7. Ja apsargājamā teritorijā tiek konstatēti atkritumi vismaz 1 m3 un Izpildītājs par to nav informējis Pasūtītāju, Pasūtītājs ietur soda naudu 10% (desmit procenti) apmērā no ikmēneša maksas par fiziskās apsardzes pakalpojumu veikšanu.

1.8. Atbildības pāreja par Objekta apsardzes nodrošināšanu no vienas apsardzes darbinieku maiņas otrai tiek fiksēta apsardzes kontroles žurnālā, kurā tiek reģistrēta šāda informācija:

* par Objekta nodošanu atbildīgo apsardzes darbinieku vārds, uzvārds un paraksts;
* Objekta nodošanas laiks;
* Objekta stāvoklis, pamatojoties uz Objekta ārējo apskati;
* par Objekta pieņemšanu atbildīgo apsardzes darbinieku vārds, uzvārds un paraksts.

1.9. Apsardzes darbinieki darba režīma jautājumos pakļaujas savam tiešajam priekšniekam. Citos ar Objekta apsardzi saistītos jautājumos – Pasūtītājam.

1.10. Lai nodrošinātu Pasūtītāja prasībām atbilstošu apsardzes pakalpojumu, Izpildītājam, rakstveidā saskaņojot ar Pasūtītāju, ir tiesības uzstādīt papildus iekārtas vai ierīces, piemēram, teritorijas videonovērošanas sistēmu, āra kustību detektorus pa teritorijas perimetru u.c.

**2. Prasības un pienākumi apsardzes darbiniekam**

2.1. Apsardzes darbiniekiem jābūt apsardzes formā un nodrošinātiem ar Apsardzes darbības likumā paredzētajiem speciālajiem līdzekļiem.

2.2. Darbiniekam jābūt apsardzes firmas darbinieka identifikācijas kartei (norādāmā informācija: vārds, uzvārds, amata nosaukums, uzņēmuma, kuru pārstāv, nosaukums, derīguma termiņš, apsardzes sertifikāta Nr., personas foto), kas piestiprināma redzamā vietā pie apģērba.

2.3. Nepārtraukti atrasties postenī, nodrošināt Objektā kārtību un veikt Objekta aizsardzību apdraudējuma gadījumā.

2.4. Jāveic periodiska Objekta teritorijas apgaita ne retāk kā 1 reizi 3 stundās.

2.5. Aizturēt personas, kas nelikumīgi iekļuvušas Objektā vai mēģina to izdarīt, un aizturēto personu nekavējoties nodot policijai, vai arī atkarībā no tās veiktajām darbībām izraidīt šo personu no Objekta.

2.6. Avārijas vai ugunsgrēka gadījumā ziņot attiecīgajam avārijas dienestam, Pasūtītājam, kā arī nekavējoties veikt pirmos pasākumus avārijas vai ugunsgrēka likvidēšanai.

2.7. **Apsardzes darbiniekiem aizliegts** atstāt Objektu bez atļaujas un maiņas, un atrasties Objektā alkohola vai citu apreibinošu vielu reibuma stāvoklī.

**3. Papildu prasības**

Pretendentam jāveic Tehniskās specifikācijas 1.1.apakšpunktā norādīto valsts zemesgabalu apskate, iepriekš to saskaņojot ar nolikumā pretendentiem 3.2.apakšpunktā minētajām kontaktpersonām.

Pielikumā:

1. Valsts zemes dienesta zemes robežu plāna kopija uz 1 lpp.

**Nolikuma 2.pielikums**

**Nr. PA/2018/42**

**PIETEIKUMS UN FINANŠU PIEDĀVĀJUMS**

“VAS „Privatizācijas aģentūra” valdījumā esošo valsts zemesgabalu fiziskā apsardze”

Iepirkuma identifikācijas Nr. *PA/2018/42*

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti****(juridiskā adrese, vienotais reģistrācijas numurs, bankas rekvizīti)** |
|  |  |

turpmāk – Pretendents.

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **E-pasta adrese** |  |

ar šī pieteikuma iesniegšanu Pretendents (nosaukums):

1. piesakās piedalīties iepirkumā „VAS „Privatizācijas aģentūra” valdījumā esošo valsts zemesgabalu fiziskā apsardze”, identifikācijas Nr. PA/2018/42 (turpmāk – Iepirkums), un piedāvā veikt apsardzes pakalpojumus saskaņā ar spēkā esošajiem tiesību aktiem, Tehnisko specifikāciju un finanšu piedāvājumu, kā arī šī iepirkuma Nolikuma prasībām;
2. iesniedz pieteikumu, kas sastāv no šī pieteikuma un Nolikumā noteiktajiem atlases dokumentiem;
3. apliecina, ka uz Pretendentu neattiecas Publisko iepirkumu likuma 42.panta pirmajā daļā minētie izslēgšanas gadījumi;
4. apliecina, ka Pretendents nekādā veidā nav ieinteresēts nevienā citā piedāvājumā, kas iesniegts šajā iepirkuma procedūrā un nav tādu apstākļu, kuri liegtu Pretendentam piedalīties iepirkuma procedūrā un ievērot visas iepirkuma Nolikuma un Tehniskās specifikācijas prasības;
5. apliecina, ka apsargājamo Objektu ir iepazinies uz vietas un apliecina, ka piedāvājumā ir iekļautas visas izmaksas par šī Objekta apsardzes pakalpojumu sniegšanu;
6. apsardzes darbības laikā garantē pilnīgu Pasūtītāja nekustamā īpašuma drošību;
7. apliecina, ka visas pieteikumā un atlases dokumentos sniegtās ziņas ir patiesas.

**3.Finanšu piedāvājums**

|  |  |  |
| --- | --- | --- |
|  | Apsardzes maksa EUR (bez PVN) | Apsardzes maksa EUR (ar PVN) |
| **Apsardzes maksa diennaktī**  |  |  |
| **Kopējā līgumcena1 (vienam) gadam** |  |  |

**4.Informējam, ka mūsu uzņēmums atbilst mazā / vidējā *(nevajadzīgo svītrot)* uzņēmuma statusam.**

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**Nolikuma 3.pielikums**

**Nr. PA/2018/42**

**Apliecinājums par pieredzi**

“VAS „Privatizācijas aģentūra” valdījumā esošo valsts zemesgabalu fiziskā apsardze”

Iepirkuma identifikācijas Nr. *PA/2018/42*

Pretendents (nosaukums) apliecina pieredzi Tehniskā specifikācijā noteikto pakalpojumu sniegšanā par tā pēdējos 3 (trīs) trīs gados (2015., 2016. un 2017.) līdz piedāvājumu iesniegšanas dienai sniegtajiem pakalpojumiem pirms piedāvājumu atvēršanas dienas.

|  |  |  |
| --- | --- | --- |
| **Apsargājamais objekts** **(objekta adrese, telpu platība (m2),****nodarbināto apsardzes darbinieku skaits)** | **Pasūtītāja nosaukums, adrese, kontaktpersona, tālrunis, e-pasts** | **Pakalpojuma sniegšanas laiks (gads/mēnesis)** |
|  |  |  |
|  |  |  |
|  |  |  |
|  |  |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds**  |  |
| **Amats** |  |
| **Paraksts** |  |
| **Datums** |  |

**Nolikuma 4.pielikums**

**Nr.PA/2018/42**

**TEHNISKAIS PIEDĀVĀJUMS**

“VAS „Privatizācijas aģentūra” valdījumā esošo valsts zemesgabalu fiziskā apsardze”

**Iepirkuma identifikācijas Nr. PA/2018/42**

VAS „Privatizācijas aģentūra” valdījumā esošo valsts zemesgabalu fiziskā apsardze (turpmāk – Pakalpojums), saskaņā ar Tehnisko specifikāciju (Nolikuma 1.pielikums).

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| 1. | **Vispārīgie noteikumi** |  |
| 1.1. | Apsargājamais Objekts – VAS **“**Privatizācijas aģentūra” valdījumā esošo valsts zemesgabalu “Sloka 7118” (nekustamā īpašuma kadastra Nr.1300 021 7118, platība ha 2.3318), „Sloka 7129” (nekustamā īpašuma kadastra Nr.1300 021 7129, platība ha 2.2696), „Sloka 7135” (nekustamā īpašuma kadastra Nr.1300 021 7135, platība ha 1.2238), Jūrmalā (turpmāk tekstā - Objekts). |  |
| 1.2. | Objekta teritorija nav norobežota. |  |
| 1.3. | Izpildītājam jānodrošina 8 informatīvo izkārtņu (A1 formāta izmērs - 594 x 841mm) izvietošana apsargājamā teritorijā ar uzrakstu “Teritorijas apsardzi nodrošina (*nosaukums*)”. |  |
| 1.4. | Izpildītājam Objekta fiziskā apsardze jānodrošina vismaz 1 cilvēka sastāvā, pamatdarba vietā katru darba dienu, sestdienās, svētdienās, kā arī svētku dienās 24 stundas diennaktī (24/7). |  |
| 1.5. | Izpildītājam apsardzes pakalpojuma sniegšanai Objektā jānodrošina:1.5.1. autonoma elektroapgāde;1.5.2. konteinera tipa apsardzes darbinieku uzturēšanās modulis;1.5.3. “toi toi” tipa tualete.  |  |
| 1.6. | Izpildītājam jānodrošina, lai apsargājamā teritorija netiek piegružota. Par konstatētajiem gadījumiem, nekavējoši jāziņo policijai un Pasūtītājam. Detalizēta informācija Izpildītājam tiks sniegta Objekta apskates laikā. |  |
| 1.7. | Ja apsargājamā teritorijā tiek konstatēti atkritumi vismaz 1 m3 un Izpildītājs par to nav informējis Pasūtītāju, Pasūtītājs ietur soda naudu 10% (desmit procenti) apmērā no ikmēneša maksas par fiziskās apsardzes pakalpojumu veikšanu. |  |
| 1.8. | Atbildības pāreja par Objekta apsardzes nodrošināšanu no vienas apsardzes darbinieku maiņas otrai tiek fiksēta apsardzes kontroles žurnālā, kurā tiek reģistrēta šāda informācija:* par Objekta nodošanu atbildīgo apsardzes darbinieku vārds, uzvārds un paraksts;
* Objekta nodošanas laiks;
* Objekta stāvoklis, pamatojoties uz Objekta ārējo apskati;

par Objekta pieņemšanu atbildīgo apsardzes darbinieku vārds, uzvārds un paraksts. |  |
| 1.9. | Apsardzes darbinieki darba režīma jautājumos pakļaujas savam tiešajam priekšniekam. Citos ar Objekta apsardzi saistītos jautājumos – Pasūtītājam. |  |
| 1.10. | Lai nodrošinātu Pasūtītāja prasībām atbilstošu apsardzes pakalpojumu, Izpildītājam, rakstveidā saskaņojot ar Pasūtītāju, ir tiesības uzstādīt papildus iekārtas vai ierīces, piemēram, teritorijas videonovērošanas sistēmu, āra kustību detektorus pa teritorijas perimetru u.c. |  |
| 2. | **Prasības un pienākumi apsardzes darbiniekam** |  |
| 2.1. | Apsardzes darbiniekiem jābūt apsardzes formā un nodrošinātiem ar Apsardzes darbības likumā paredzētajiem speciālajiem līdzekļiem. |  |
| 2.2. | Darbiniekam jābūt apsardzes firmas darbinieka identifikācijas kartei (norādāmā informācija: vārds, uzvārds, amata nosaukums, uzņēmuma, kuru pārstāv, nosaukums, derīguma termiņš, apsardzes sertifikāta Nr., personas foto), kas piestiprināma redzamā vietā pie apģērba. |  |
| 2.3. | Nepārtraukti atrasties postenī, nodrošināt Objektā kārtību un veikt Objekta aizsardzību apdraudējuma gadījumā. |  |
| 2.4. | Jāveic periodiska Objekta teritorijas apgaita ne retāk kā 1 reizi 3 stundās. |  |
| 2.5. | Aizturēt personas, kas nelikumīgi iekļuvušas Objektā vai mēģina to izdarīt, un aizturēto personu nekavējoties nodot policijai, vai arī atkarībā no tās veiktajām darbībām izraidīt šo personu no Objekta. |  |
| 2.6. | Avārijas vai ugunsgrēka gadījumā ziņot attiecīgajam avārijas dienestam, Pasūtītājam, kā arī nekavējoties veikt pirmos pasākumus avārijas vai ugunsgrēka likvidēšanai. |  |
| 2.7. | **Apsardzes darbiniekiem aizliegts** atstāt Objektu bez atļaujas un maiņas, un atrasties Objektā alkohola vai citu apreibinošu vielu reibuma stāvoklī. |  |
| 3. | **Papildu prasības** |  |
| 3.1. | Pretendentam jāveic Tehniskās specifikācijas 1.1.apakšpunktā norādīto valsts zemesgabalu apskate, iepriekš to saskaņojot ar nolikumā pretendentiem 3.2.apakšpunktā minētajām kontaktpersonām. |  |

Pretendents vai Pretendenta pārstāvis:

|  |  |
| --- | --- |
| **Vārds, uzvārds**  |  |
| **Amats** |  |
| **Paraksts** |  |
| **Datums** |  |

**Nolikuma 5.pielikums**

**Nr.PA/2018/42**

#

# OBJEKTA APSEKOŠANAS AKTS

|  |  |
| --- | --- |
| Pretendents(nosaukums, reģ. Nr.): |  |
|  |
| Pretendenta pārstāvis (vārds, uzvārds) | Pretendenta pārstāvjaparaksts | Pasūtītāja pārstāvja vārds, uzvārds, amats,paraksts | Objekts (adrese) | Apsekošanas datums |
|  |  | Administratīvā departamenta vadītājs Ģirts Freibergs vai Iepirkumu un tehniskā nodrošinājuma nodaļas speciālists Andris Timma\_\_\_\_\_\_\_\_\_\_\_\_\_ | “Sloka 7118”, „Sloka 7129”, „Sloka 7135”, Jūrmalā |  |

Piezīmes:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**Nolikuma 6.pielikums**

**Nr. PA/2018/42**

**IEPIRKUMA LĪGUMS Nr.PA/2018/42 (PROJEKTS)**

**par VAS „Privatizācijas aģentūra” valdījumā esošo valsts zemesgabalu fizisko apsardzi**

Rīgā 2018.gada \_\_\_.\_\_\_\_\_\_\_\_\_\_

**Valsts akciju sabiedrība „Privatizācijas aģentūra”**, vienotais reģistrācijas Nr.40003192154, kuras vārdā saskaņā ar statūtiem un valdes 2016.gada 19.aprīļa lēmumu Nr.58/320 rīkojas valdes priekšsēdētājs Vladimirs Loginovs, turpmāk – **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr.\_\_\_\_\_\_\_\_\_\_\_\_\_\_\_, kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_\_\_\_, turpmāk – **Izpildītājs**, no otras puses,

turpmāk tekstā abas puses kopā sauktas „Puses”, katra atsevišķi „Puse”, ievērojot mazā iepirkuma „VAS „Privatizācijas aģentūra” valdījumā esošo valsts zemesgabalu fiziskā apsardze”, iepirkuma identifikācijas Nr. PA/2018/42, Nolikumu, iepirkuma rezultātus un **Izpildītāja** iesniegto piedāvājumu, noslēdz šo līgumu, turpmāk - Līgums, par sekojošo:

**1. Līguma priekšmets**

* 1. **Izpildītājs** veic VAS „Privatizācijas aģentūra” valdījumā esošo valsts zemesgabalu (turpmāk – Objekts) fizisko apsardzi divdesmit četras stundas diennaktī, saskaņā ar spēkā esošajiem normatīvajiem aktiem, Tehnisko specifikāciju (1.pielikums) un **Izpildītāja** iesniegto piedāvājumu (2.pielikums). Līguma pielikumi ir Līguma neatņemamas sastāvdaļas.
	2. Objektā ir viens iekšējās diennakts apsardzes postenis.
	3. Apsardzes pakalpojumus **Izpildītājs** uzsāk sniegt ar **2018.gada 1.jūliju** (paredzamais līguma uzsākšanas termiņš) un veic 1 (vienu) gadu ar tiesībām pagarināt līgumu uz jaunu periodu līdz 1 (vienam) gadam vai līdz Līguma summas 100 000.00 EUR (viens simts tūkstoši *euro* un 00 centi) bez PVN sasniegšanai, atkarībā kurš no nosacījumiem iestāsies pirmais.
	4. Gadījumā, ja tiek pagarināts Līguma termiņš, Puses pārskata un vienojas par atlīdzību par saņemtajiem apsardzes pakalpojumiem diennaktī turpmākajam periodam. Atlīdzības par saņemtajiem apsardzes pakalpojumiem diennaktī sadārdzinājums nevar pārsniegt 5 (pieci) % no Līguma 4.2.apakšpunktā noteiktās atlīdzības.
1. **Izpildītāja pienākumi**
	1. Nodrošināt 1 (viena) apsardzes darbinieka atrašanos Objektā visu diennakti (24 stundas gan darba dienās, gan brīvdienās un svētku dienās).
	2. Nodrošināt, ka **Izpildītājam** visu pakalpojuma sniegšanas laiku ir spēkā esoša speciālā atļauja (licence) apsardzes darbības veikšanai.
	3. Nodrošināt, ka **Izpildītāja** darbiniekiem ir nepieciešamā kvalifikācija fiziskās apsardzes pakalpojuma sniegšanai (apsardzes sertifikāti un trešās kategorijas speciālās atļaujas), kas atbilst Latvijas Republikas tiesību aktu prasībām.
	4. Nodrošināt, ka **Izpildītājam** visu Līguma darbības laiku ir spēkā esoša profesionālās civiltiesiskās atbildības apdrošināšanas polise saskaņā ar apsardzes darbību reglamentējošiem normatīvajiem aktiem.
	5. Nodrošināt Objektā strādājošajiem apsardzes darbiniekiem pienākumu veikšanai nepieciešamos darba līdzekļus, kā arī citu Pakalpojuma izpildei nepieciešamo nodrošinājumu.
	6. Nodrošināt, ka Objektā strādājošie apsardzes darbinieki neveic darbības vai pieļauj bezdarbību, kas varētu kaitēt **Pasūtītāja** interesēm un reputācijai.
	7. Nodrošināt, ka Objektā netiek nogādāti un uzglabāti atkritumi.
	8. **Pasūtītāja** pretenzijas par sniegtajiem apsardzes pakalpojumiem izskatīt divu darba dienu laikā no rakstiski noformētās **Pasūtītāja** pretenzijas saņemšanas dienas, un nekavējoties novērst apsardzes darbībā konstatētos trūkumus.
	9. Nekavējoties mutiski (izmantojot tālruņa pakalpojumus) informēt **Pasūtītāja** kontaktpersonu \_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_, par Objektā konstatētajiem pārkāpumiem un paziņot, ja nepieciešama **Pasūtītāja** pārstāvja klātbūtne Objektā.
	10. Nekavējoties izsaukt valsts policiju vai atkarībā no notikuma rakstura, attiecīgos tehniskos un/vai glābšanas dienestus, ja **Izpildītājs** nevar novērst Objektam radušos draudus saviem spēkiem.
	11. Nodrošināt atbildības pāreju par Objekta apsardzes nodrošināšanu no viena apsardzes darbinieka otram, apsardzes kontroles žurnālā reģistrējot šādu informāciju:
		1. par Objekta nodošanu atbildīgā apsardzes darbinieka vārds, uzvārds un paraksts;
		2. Objekta nodošanas laiks;
		3. Objekta stāvoklis, pamatojoties uz Objekta ārējo apskati;
		4. par Objekta pieņemšanu atbildīgā apsardzes darbinieka vārds, uzvārds un paraksts.
2. **Pasūtītāja pienākumi**
	1. Pirms Objekta apsardzes uzsākšanas iepazīstināt **Izpildītāju** ar Objektu.
	2. Veikt samaksu par saņemtajiem apsardzes pakalpojumiem pēc ikmēneša nodošanas pieņemšanas akta parakstīšanas.
3. **Līgumcena un norēķinu kārtība**
	1. **Izpildītājs** par sniegtajiem apsardzes pakalpojumiem iesniedz **Pasūtītājam** rēķinu par iepriekšējo mēnesi līdz katra mēneša 5.datumam un nodošanas pieņemšanas aktu (3.pielikums).
	2. **Pasūtītājs** apņemas samaksāt **Izpildītājam** atlīdzību par saņemtajiem apsardzes pakalpojumiem **\_\_\_\_\_ EUR (summa vārdiem) diennaktī** un pievienotās vērtības nodokli Pievienotās vērtības nodokļa likumā noteiktajā apmērā, samaksu veicot uz Līgumā norādīto **Izpildītāja** kontu 15 (piecpadsmit) darba dienu laikā pēc ikmēneša nodošanas pieņemšanas akta parakstīšanas un rēķina par iepriekšējo mēnesi saņemšanas dienas.
	3. Paredzamā kopējā līgumcena ir **\_\_\_\_\_\_ EUR (summa vārdiem**) un pievienotās vērtības nodoklis Pievienotās vērtības nodokļa likumā noteiktajā apmērā.
	4. Kopējā līgumcena, kas noteikta Līguma 4.3.apakšpunktā, visā Līguma darbības laikā nevar tikt palielināta. Ja **Izpildītājs** izsaka vēlmi palielināt līgumcenu, tas uzskatāms par pamatu Līguma laušanai un jaunas iepirkuma procedūras organizēšanai. Šajā gadījumā **Izpildītājs** maksā **Pasūtītājam** vienreizēju līgumsodu 10% apmērā no kopējās Līguma summas.
	5. Pasūtītājs maksā **Izpildītājam** līgumsodu 0,1% (nulle komats viena) procenta apmērā no nesamaksātās summas par katru nokavēto maksājuma dienu, bet ne vairāk kā 10% no rēķinā par iepriekšējo mēnesi aprēķinātās summas.
4. **Pušu atbildība un strīdu izskatīšanas kārtība**
	1. **Izpildītāja** atbildība par apsardzes veikšanu Objektā iestājas ar apsardzes uzsākšanas dienu.
	2. **Izpildītājam** jānodrošina Līguma 2.1., 2.2., 2.3. un 2.4.apakšpunktā minēto nosacījumu izpildi visu Līguma darbības laiku. Par katra šī nosacījuma neizpildes dienu **Izpildītājs** maksā **Pasūtītājam** līgumsodu 0,1% apmērā, bet ne vairāk kā 10% apmērā no kopējās Līguma summas. Pēc attiecīgā fakta konstatēšanas, **Pasūtītājs**, pieaicinot **Izpildītāja** pārstāvi, sastāda aktu. Pēc 2 (divu) šādu aktu sastādīšanas **Pasūtītājam** ir tiesības vienpusēji izbeigt Līgumu pirms termiņa, par to rakstveidā informējot **Izpildītāju**.
	3. Līguma prasībām atbilstoša Pakalpojuma izpilde ir Pakalpojums, kas atbilst Līguma un to pielikumos noteiktajām prasībām.
	4. Ja Objektā tiek konstatēti atkritumi vismaz 1 m3 apjomā, un **Izpildītājs** par to nav informējis **Pasūtītāju**, **Pasūtītājs** ietur soda naudu 10% (desmit procenti) apmērā no ikmēneša maksas par Pakalpojuma veikšanu.
	5. Līguma saistību neizpildes vai nepienācīgas izpildes gadījumā, vainīgā Puse atlīdzina otrai visus tiešos zaudējumus.
	6. Puses apņemas nodrošināt konfidencialitāti un neizpaust trešajām personām informāciju attiecībā uz otras Puses darbību, klientiem un komercnoslēpumiem, kas tām kļuvusi zināma izpildot Līgumu. Šī noteikuma pārkāpšanas gadījumā vainīgā Puse atlīdzina otrai Pusei zaudējumus, kas tai nodarīti informācijas izpaušanas rezultātā.
	7. **Pasūtītājam** nodarīto materiālo zaudējumu un to izraisījušo apstākļu izvērtēšanai tiek izveidota komisija ar Pušu, apdrošinātāju pārstāvju, ekspertu un citu kompetentu personu piedalīšanos. Komisija sastāda aktu, kurā tiek atzīmēti Pušu kopējie un atšķirīgie viedokļi, nodarīto zaudējumu apmērs un to atlīdzināšanas kārtība.
	8. Visus jautājumus un strīdus, kas rodas starp Pusēm šī Līguma izpildes laikā, Puses risina sarunu ceļā, rakstveidā piesakot pretenzijas un prasījumus, bet, ja nav iespējams vienošanos panākt – jebkurš strīds, nesaskaņa vai prasība, kas izriet no noslēgtā Līguma tiks izšķirts vispārējās jurisdikcijas tiesā.
	9. Neviena no Pusēm nav uzskatāma par atbildīgu par saistībām, ja iestājusies nepārvarama vara saskaņā ar Civillikumā noteikto.
5. **Līguma darbības laiks un tā izbeigšana**
	1. Līgums ir spēkā ar tā parakstīšanas dienu līdz saistību pilnīgai izpildei.
	2. **Pasūtītājs** var vienpusēji izbeigt Līgumu, rakstveidā informējot **Izpildītāju** vismaz 1 (vienu) mēnesi iepriekš.
	3. Ja **Izpildītājs** nav ievērojis kādu no Līguma 2.punkta nosacījumiem vai izpildījis tos nekvalitatīvi, **Pasūtītājs** bez jebkādu zaudējumu atlīdzināšanas **Izpildītājam** ir tiesīgs vienpusēji izbeigt Līgumu, par to rakstveidā informējot Izpildītāju 5 (piecas) darba dienas iepriekš.
	4. **Pasūtītājs** ir tiesīgs vienpusēji izbeigt Līgumu pirms Līguma termiņa beigām bez jebkādu zaudējumu atlīdzināšanas **Izpildītājam**, ja **Pasūtītājam** zūd nepieciešamība pēc apsardzes pakalpojuma, par to rakstveidā informējot **Izpildītāju** 1 (vienu) mēnesi iepriekš.
	5. **Izpildītājam** ir tiesības pirms termiņa izbeigt Līgumu, rakstveidā informējot **Pasūtītāju** ne mazāk kā 2 (divus) mēnešus iepriekš, ja **Pasūtītājs** nav veicis Līgumā noteiktos maksājumus ilgāk par 2 (diviem) mēnešiem no rēķina iesniegšanas dienas.
6. **Citi nosacījumi**
	1. **Pasūtītāja** kontaktpersona - Administratīvā departamenta vadītājs Ģirts Freibergs, e-pasts: Girts.Freibergs@pa.gov.lv, tālr.: 67021447 vai prombūtnes gadījumā Administratīvā departamenta Iepirkumu un tehniskā nodrošinājuma nodaļas speciālists Andris Timma, tālr. 29468638, e-pasts Andris.Timma@pa.gov.lv..
	2. **Izpildītāja** kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Visi Līguma grozījumi un papildinājumi ir spēkā tad, ja tie noformēti rakstveidā un Puses tos ir parakstījušas.
	4. Puses vienojas, ka visas pretenzijas, izņemot Līguma 2.8.apakšpunktā minētās pretenzijas, tiek izskatītas 5 (piecu) darba dienu laikā no to iesniegšanas dienas.
	5. Līgums ir sagatavots 2 (divos) eksemplāros– katrai Pusei pa vienam, abiem eksemplāriem ir vienāds juridisks spēks.
7. **Pušu rekvizīti un paraksti**

|  |  |
| --- | --- |
| **PASŪTĪTĀJS:**  | **IZPILDĪTĀJS:** |
| **VAS „Privatizācijas aģentūra”**K.Valdemāra iela 31, Rīga, LV – 1887Reģ.Nr.40003192154Konts: Nr.LV17HABA0551032309150Banka: AS „Swedbank”  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājs V.Loginovs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**3.pielikums**

**pie līguma Nr.PA/2018/42**

NODOŠANAS PIEŅEMŠANAS AKTS

|  |  |  |
| --- | --- | --- |
| Rīgā |  | 2018.gada \_\_\_.\_\_\_\_\_\_\_\_\_ |
|  |  |  |

\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no vienas puses, un

valsts akciju sabiedrība „Privatizācijas aģentūra” (turpmāk – Pasūtītājs), vienotais reģistrācijas Nr.40003192154, juridiskā adrese - K.Valdemāra iela 31, Rīga, LV-1887, kuru saskaņā ar statūtiem pārstāv valdes locekļi kopīgi un kuras vārdā saskaņā ar Pasūtītāja valdes 2016.gada 7.oktobra lēmumu Nr.148/890 „Par nodošanas un pieņemšanas aktu parakstīšanas un vizēšanas kārtību” pilnvaroti rīkoties Administratīvā departamenta vadītājs Ģirts Freibergs un Administratīvā departamenta Iepirkumu un tehniskā nodrošinājuma nodaļas vadītāja Ingrīda Purmale, no otras puses, kopā saukti Puses, sastādīja šo aktu par to, ka Izpildītājs nodod un Pasūtītājs pieņem Izpildītāja darbu.

Puses konstatē, ka Izpildītājs saskaņā ar 2018.gada \_\_\_\_\_\_\_\_\_\_ noslēgto Iepirkuma līgumu Nr.PA/2018/42 par VAS „Privatizācijas aģentūra” valdījumā esošo valsts zemesgabalu fizisko apsardzi (norāda periodu) ir veicis VAS „Privatizācijas aģentūra” valdījumā esošo valsts zemesgabalu fizisko apsardzi.

Samaksa par darbu: EUR \_\_\_\_\_\_\_\_\_ (summa vārdiem), t.sk. PVN 21% EUR \_\_\_\_\_ (summa vārdiem).

Šis akts sastādīts divos eksemplāros, no kuriem viens glabājas pie Pasūtītāja, otrs pie Izpildītāja.

|  |  |
| --- | --- |
| *Nodeva:* | *Pieņēma:* |
| \_\_\_\_\_\_\_\_\_\_\_\_ | VAS „Privatizācijas aģentūra”Administratīvā departamenta vadītājs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ģ.Freibergs |
|  |  |
|  | Administratīvā departamentaIepirkumu un tehniskā nodrošinājuma nodaļas vadītāja |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Purmale |